《安胶峰年丈邀会次韵》
明代·张选

碧山高会兴悠然，喜见晴和二月天。细草青青犹带露，垂杨袅袅尽拖烟。

尽拼晨醉销长日，自信相安胜去年。起舞婆娑成一笑，时人应羡地行仙。

作者简介：（1494—1568）常州府无锡人，字舜举，号静思。嘉靖八年进士。授萧山知县。擢户科给事中。谏世宗遣郭勋代享太庙，谓“更不亲行，则迹涉怠玩”。帝大怒，执至阙下杖八十，杖折者三。昏死，以良药得苏。削籍，而名震海内。穆宗初，起通政参议，以老致仕。有《张静思文集》。